Lekgotla la bosetšhaba la bokgabo, ka theo, le amogetše gore le tla aba tšhelete ya dipasari go diinstitušene gore di phatlalatšwe go baithuti bao di ba swanelago ba ithutela tša bokgabo.
Le ge go le bjalo, baithuti ka o tee ka o tee bao ba twetwenyago goba ba dira dithuto tša ka godimo ga tikrii mo diinstitušene tšeo e sego tša dira dikgopelo tša go thušwa ka tšhelete, le tšona di tla lebelelwa mo go dipasari go ya ka ditsela tša NAC.
Ke ka baka la eng dikabo tša diinstitušene?
E fa NAC sebaka sa go tliša ditumelelano tša tirišano le diinstitušene, ya tliša go dumelela NAC go ba le bohueletšo bjo bontši.
E fa diinstitušene sebaka sa go dira, laola le go lekanya dikabo go ya ka kamano ye itseng ya thušo ka tšhelete.
E fa NAC sebaka sa go fa tlhagišo go pholisi ya yona ya tokišo.
E aga maatla go diinstitušene le go fokotša mošomo wa taolo.
E tla šoma bjang?
Baithuti ka o tee ka o tee ba tla dira dikgopelo thwii tša thušo ka tšhelete go institušene yeo ba ingwadišitšego le yona. Diinstitušene di tla bopa motheo wa dikgopelo tša tšhelete tša plok go tšwa go NAC. Dihlopha tša keletšo di beilwe go lekanya dinyakwa tša diinstitušene ka e tee ka e tee le go aba ditšhelete go ya ka ditsela tša NAC. Dihlopha di lekanya diinstitušene go tšwa go tshedimošo yeo e filwego ka gare ga difomo tša kgopelo.
Sehlopha sa keletšo se dira ditlotlo tše di itšego go ya ka gore tšhelete e swanetše go phatlalatšwa bjang ke institušene goba go dumelela institušene, ge ele gore e na le tshephagalo e ntši, go ka bontšha phatlalatšo ka bo yona go ya ka pholisi ya NAC.
Diinstitušene di gapeletšega go tliša pego yeo e feletšego go NAC ya ka mokgwa wo e lego gore ditšhelete di abilwe ka gona le dipoelo tša baithuti bao ba hweditšego thušo ya ditšhelete. Pego ye e tla lekolwa ke dihlopha/panele.
Ditšhenyegelo ka moka di swanetše go bontšhwa ka Ranta ya Afrika Borwa.
Laetša ka moka thušo tša ditšhelete tšeo o ilego wa di hwetša mo nakong ye e fetilego.
Ke ipolela gore tshedimošo ka moka ye ke e filego ka gare ga kgopelo ye le ditokumente tše di tsentšwego ka gare ke nnete e bile di nepagetše.
Institušene e šomana bjang le ditaba tša tekatekano?
Fa dintlha tša gore kgoro goba institušene di tla thuša baithuti bjang (ka ntle le thušo ya NAC).
Koketšo ya tekanyetšo (ge go hlokega) e kgomaganywe.